Blómhlífin er hvítleit eða himnukennd með græn-leitum , bleikum eða brúnleitum blæ ; hún umlykur fræfla og frævu sem sjaldan myndar aldini . Fjólubláleitir laukknappar vaxa upp á milli blómanna . Blöðin eru graskennd , 14 - 30 sm löng og 2 - 5 mm breið , hálfsívöl eða grópuð , oft flöt í oddinn . Villilaukukr var fluttur til landsins fyrir alllöngu síðan og vex aðeins á fáum stöðum í túnum og við bæi . Hann ber legglöng , hvítleit blóm sem standa allmörg saman í sveip , sem er umlukinn tveim allbreiðum hulsturblöðum á meðan þau eru að þroskast . Á milli blómanna myndast leggstuttir eða legglausir æxlilaukar á haustin . Blöðin eru grasleit , með laukbragði . Villilaukurinn er friðaður samkvæmt náttúruverndar-lögum . Breiða af villilauk á Bæ í Borgarfirði seint í júní sumarið 2003 . Villilaukur í nærsýn frá sama stað . Haustmynd af villilauk með þroskuðum laukknöppum á milli legglangra blómanna . Tekin á Bæ í Borgarfirði 30. ág. 2004